wickkiey/tamil-wikipedia-chunked huggingface dataset:
# வியனிலையுருவகம்

மொழிக்கு அழகு சேர்ப்பனவற்றை அணி என்பர். அவற்றில் உருவக அணி என்பது ஒன்று. உருவகத்தின் வகைகளில் ஒன்று வியனிலை உருவகம்.  
ஒரு பாடலில் ஒரு பொருளின் பல உறுப்புகளில் ஒன்றை மட்டும் உருவகம் செய்து, பிறவற்றை உருவகம் செய்யாமல் கூறுவது வியனிலையுருவகம் (வியம் நிலை உருவகம்). வியம் என்னும் ஒன்று (ஒற்றை) எண்ணைக் குறிக்கும். "வியம் எல்லாம் பாலை" (அகநானூற்றில் ஒற்றை எண் கொண்ட பாடல்கள் எல்லாம் பாலைத்திணைப் பாடல்கள்) என்னும்போது வியம் என்னும் சொல் ஒற்றை என்னும் பொருளைத் தருவதைக் காணலாம்.  
இங்குத் தரப்படுள்ள பாடலில் கண் ஒன்று மட்டும் வாளாக உருவகம் செய்யப்பட்டுள்ளது. எனவே இது வியனிலை உருவகம்  
பாடல் எடுத்துக்காட்டு  
<poem>செவ்வாய் நகை அரும்பச் செங்கைத் தளிர் விளங்க
மைவாள் நெடுங்கண் மதர்த்து உலவச் - செவ்வி
நறவு அலரும் சோலை வாய் நின்றதே நண்பா
குறவர் மடமகளாம் கொம்பு </poem>  
பாடல் செய்தி  
:நண்பா
:அவள் குரவர் மகள்
:மடப்பத் தன்மை உடைய கொம்பு
:அவள் செவ்வாயில் நகை அரும்புகிறது
:கை தளிரின் மென்மை விளங்குகிறது
:நீண்ட கண் கருகருத்த வாளாக மதர்ப்புடன் (பெருமிதத்துடன்) உலாவுகிறது
:தேன் பூக்கும் சோலையில் அவள் நிற்கிறாள்
:அந்தப் பூக் கொம்பு நிற்கிறது
# சிறப்புருவகம்

ஒன்றைச் சிறந்த பொருள்களோடு சேர்த்து உருவகப்படுத்துவது **சிறப்புருவகம்** (சிறப்பு உருவகம்) ஆகும்.  
பாடல் - எடுத்துக்காட்டு  
விரி கடல் சூழ் மேதினி நான்முகன் மீகான் ஆகச்  
சுர நதி பாய் உச்சி தொடுத்த - அரி திருத் தாள்  
கூம்பாக எப் பொருளும் கொண்ட பெரு நாவாய்  
ஆம் பொலிவிற்று ஆயினதால் இன்று  
பாடல் செய்தி  
இப் பாடலில் உலகம் நாவாய் என்னும் கப்பலாக உருவகம் செய்யப்பட்டுள்ளது.  
நான்முகன் நாவாய் செலுத்தும் மீகாமன்.  
திருமால் தன் கால் தப்படியால் அளந்த வானுலகக் கங்கை (சுர நதி) நாவாயின் கூம்பு  
இப்படி அந்த நாவாய்க்கப்பல் பொலிவுற்று விளங்குகிறது.  
அணி விளக்கம்  
உலகம் என்னும் கப்பல் பிரமன், திருமால், வானுலகக் கங்கை முதலான சிறந்த பொருள்களாக உருவகம் செய்யப்பட்டுள்ளமையால் இது சிறப்பு உருவகம்.
# விரூபக உருவகம்

விரூபகம் என்பது, ஒன்றன் தோற்றத்தில், மற்றொன்றின் ஒரு பகுதியை மட்டும் வைத்து உருவகம் கூறுவதாகும். இந்தப் பாடலில் பெண்ணின் முகம் தாமரை மலராக உருவகம் செய்யப்பட்டுள்ளது. தாமரைக்கு இவள் முகம் போன்ற பாங்குகளில் சில இல்லை என்கிறது. அதனால் இது விரூபக உருவகம்.  
##### பாடல் - எடுத்துக்காட்டு  
தண் மதிக்குத் தோலாது தாழ் தடத்து வைகாது  
முள் மருவும் தாள் மேல் முகிழாது - நண்ணி  
இரு பொழுதும் செவ்வி இயல்பாய் மலரும்  
அரிவை வதனாம்புயம்  
##### பாடல் செய்தி  
வதனாம்புயம் (வதனம் + அம்புயம்) / முகத்தாமரை  
தாமரை நிலா வந்ததும் தன் அழகை இழந்து தோற்றுப் போகும்.  
இவள் முகம் மறுவுள்ள மதியத்தை வெல்லும்.  
தாமரை நீரில் இருக்கும்  
இவள் நிலத்தில் இருக்கிறாள்  
தாமரைத் தண்டில் முள் இருக்கும்.  
இவள் உடம்பில் முள் இல்லை  
இப்படிச் சொல்வதால் இந்தப் பாடல் விரூபக உருவகம்.
# எஃபென்பெர்கெரைட்டு

**எஃபென்பெர்கெரைட்டு** (*Effenbergerite*) என்பது BaCuSi<sub>4</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.
மெல்லிய நீல நிறத்தில் இயற்கையாகத் தோன்றுகிறது. முதன்முதலில் தென்னாப்பிரிக்காவின் கலகாரி மாங்கனீசு வயலில் உள்ள வெசல்சு சுரங்கத்தில் கண்டுபிடிக்கப்பட்டது. எஃபென்பெர்கெரைட்டு கனிமம் 1993 ஆம் ஆண்டில் பன்னாட்டு கனிமவியல் சங்கத்தால் ஒரு கனிம இனமாக அங்கீகரிக்கப்பட்டது.  
வியன்னா பல்கலைக்கழகத்தைச் சேர்ந்த கனிமவியலாளர் மற்றும் படிகவியலாளர் முனைவர் எர்ட்டா எசு. எஃபென்பெர்கரின் நினைவாக இக்கனிமத்திற்கு எஃபென்பெர்கெரைட்டு எனப்பெயரிடப்பட்டது.
# சமாதான உருவகம்

நன்மை செய்யும் பொருள் தீமை செய்வதற்குக் காரணம் காட்டுவது சமாதான உருவகம்  
##### பாடல் - மேற்கோள்  
கை காந்தள் வாய் குமுதம் கண் நெய்தல் காரிகையீர்  
மெய் வார் தளிர் கொங்கை மென் கோங்கம் - இவ்வனைத்தும்  
வன்மை சேர்ந்து ஆவி வருத்துவது மா தவம் ஒன்று  
இன்மையே அன்றோ எமக்கு  
##### பாடல் செய்தி  
அழகியே! உன்  
கை காந்தள் மலர்  
வாய் செவ்வாம்பல் மலர்  
கண் நெய்தல் மலர்  
தளிர் போன்ற கொங்கை கோங்க மலர்  
மலரில் வன்மை சேர்ந்து என் ஆவியை வருத்துவது உன்னை அடைய நான் தவம் செய்யாமையே அல்லவா
# டைகாணைட்டு

**டைகாணைட்டு** (*Taikanite*) என்பது Sr<sub>3</sub>BaMn<sup>2+</sup><sub>2</sub>(Si<sub>4</sub>O<sub>12</sub>)O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சிலிக்கேட்டு கனிமமான இது உருசியாவின் டைக்கான் மலைத்தொடரில் கண்டறியப்பட்டு பெயரிடப்பட்டது.  
பன்னாட்டு கனிமவியல் சங்கம் டைகாணைட்டு கனிமத்தை Tka என்ற குறியீட்டால் அடையாளப்படுத்துகிறது.
# டைகாணைட்டு

## பண்புகள்

டைகாணைட்டு கனிமம் மரகதப் பச்சை நிறத்தில் இருந்து கருப்பு-பச்சை நிறத்தில் வரையிலான நிறங்களில் காணப்படுகிறது. ஒற்றைசாய்வுப் படிக அச்சில் படிகமாகிறது. ஒப்பீட்டு அடர்த்தி 4.72 ஆகவும் 6 முதல் 7 வரையிலான மோவின் கடினத்தன்மையும் கொண்டுள்ளது.
# டைகாணைட்டு

## தோற்றம்

உருசிய நாட்டின் தூர கிழக்குப் பகுதியான புரோவ்சுக்கு பிரதேசத்தில் உள்ள டைக்கான் மலைத்தொடரில் காணப்படுகிறது. அங்கு மாங்கனீசு படிவுகளில் இந்த கனிமம் கண்டுபிடிக்கப்பட்டது. தென்னாப்பிரிக்காவின் வடக்கு கேப் மாகாணத்தில் உள்ள ஓட்டாசலிலும் கண்டுபிடிக்கப்பட்டுள்ளது.
# வித்யா சிங்

**வித்யா சிங்** (*Vidya Singh*) இந்திய நாட்டைச் சேர்ந்த ஒரு தடகள வீராங்கனை ஆவார். வித்யா கசபதி ராசூ சிங் என்ற பெயராலும் இவர் அறியப்படுகிறார். கொடையாளர், தொழில்முனைவோர், சுழற்கழக நிபுணர், உடற்பயிற்சி ஆர்வலர், கட்டுரையாளர் என பன்முகங்களுடன் இவர் செயல்பட்டார். 72 வயதில் கிளிமஞ்சாரோ சிகரத்தை ஏறிய மிக வயதான இந்தியப் பெண்மணி என்ற சிறப்பையும் இவர் பெற்றார்.  
சென்னை டவுன்டவுனில் இருந்த பெண்கள் தன்னார்வ தொண்டு நிறுவனமான சொரொப்டிமிசுட்டு இன்டர்நேசனல் என்ற மாதர் சுழற் சங்கத்தின் தலைவராகப் பணியாற்றினார். பன்னாட்டு பெண்கள் சங்கத்தின் தலைவராகவும் பணியாற்றுகிறார். இவர் பன்னாட்டு நிறுவன சங்கத்தின் தலைவியாகப் பணியாற்றியுள்ளார்.  
விசயநகரம் பெருந்த்தோட்டத்தினைச் சேர்ந்த மகாராசு குமார் விசுவேசுவர் கசபதி ராசுவின் மகள் வித்யா சிங் ஆவார்.
# பேரியம் கார்பைடு

**பேரியம் கார்பைடு** (*Barium carbide*) என்பது BaC<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். பேரியம் எத்திணடைடு, பேரியம் அசிட்டைலைடு என்ற பெயர்களாலும் இச்சேர்மம் அறியப்படுகிறது. கார்பைடு குடும்பத்தைச் சேர்ந்த இக்கனிமம் பேரியம் நேர்மின் அயனியாலும் (Ba<sup>2+</sup>) அசிட்டலைடு [C≡C]<sup>2−</sup>எதிர்மின் அயனியாலும் ஆக்கப்படுகிறது.
# பேரியம் கார்பைடு

## தயாரிப்பு

கார்பன் முன்னிலையில் உலோக மக்னீசியத்துடன் பேரியம் கார்பனேட்டு பொடியைச் சேர்த்து குறைத்தல் வினைக்கு உட்படுத்துவதன் மூலம் தூய்மையற்ற சேர்மமாக பேரியம் கார்பைடைத் தயாரிக்க முடியும். 600° செல்சியசு வெப்பநிலையில் சூடான பேரியம் உலோகத்துடன் கார்பன் டை ஆக்சைடைக் சேர்த்து குறைத்தல் வினைக்கு உட்படுத்துவதன் மூலமும் பேரியம் கார்பைடை உருவாக்க முடியும். இந்த தயாரிப்பு முறைகள் அவற்றின் அதிக விளைபொருள் உருவாதல் காரணமாகவும், கார்பைடு அசிட்டிலீனை தயாரிக்கப் பயன்படுத்தப்படுவதாலும் பயன்படுத்தப்படுகின்றன. பேரியம் இரசக்கலவை மற்றும் கார்பன் தூள் கலவையை ஐதரசன் மின்னோட்டத்தில் சூடாக்குவதன் மூலமும் இதைத் தயாரிக்கலாம். பேரியம் ஆக்சைடை கார்பனுடன் சேர்த்து அதிக வெப்பநிலையில் குறைப்பதன் மூலம் தூய சேர்மம் தயாரிக்கப்படுகிறது.
# பேரியம் கார்பைடு

## பண்புகள்

பேரியம் கார்பைடு கால்சியம் கார்பைடைப் போலவே வினைபுரிகிறது. ஆனால் இது அதிகமாக உருகக்கூடியதாகும். தீவிர வெப்பத்திற்கு ஆளாகும்போது, பேரியம் ஆவியாகி கிராஃபைட்டின் படிகங்களை விட்டுச்செல்கிறது. அதிக வெப்பநிலையில் கரைசலில் உள்ள கார்பனையும் பேரியம் கார்பைடு உறிஞ்சும்.
# பேரியம் கார்பைடு

## தீங்குகள்

பேரியம் கார்பைடு இரைப்பை குடல் பாதைக்கு சேதம் விளைவிப்பதோடு, தோல் மற்றும் கண்களில் எரிச்சலையும் ஏற்படுத்தும்.
# புர்பசுதலி தெற்கு சட்டமன்றத் தொகுதி

**புர்பசுதலி தெற்கு சட்டமன்றத் தொகுதி** (Purbasthali Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. புர்பசுதலி, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# புர்பசுதலி தெற்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | சுவபன் தேவநாத் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# புர்பசுதலி வடக்கு சட்டமன்றத் தொகுதி

**புர்பசுதலி வடக்கு சட்டமன்றத் தொகுதி** (Purbasthali Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. இது கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# புர்பசுதலி வடக்கு சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | தபன் சாட்டர்ஜி | அகில இந்திய திரிணாமுல் காங்கிரசு |  |
| 2016 | பிரதீப் குமார் சகா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2021 | தபன் சாட்டர்ஜி | அகில இந்திய திரிணாமுல் காங்கிரசு | } |
# காதோயா சட்டமன்றத் தொகுதி

**காதோயா சட்டமன்றத் தொகுதி** (Katwa Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. காதோயா, கிழக்கு வர்த்தமான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# காதோயா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அரமோகன் சின்கா | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | சுப்ரதா முகர்ஜி | இந்திய தேசிய காங்கிரசு</br> |  |
| 1977 | அரமோகன் சின்கா | rowspan=4 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 | அஞ்சன் சாட்டர்ஜி |  |  |
| 1991 |  |  |  |
| 1996 | ரவீந்திர நாத் சாட்டர்ஜி | rowspan=4 | இந்திய தேசிய காங்கிரசு</br> |
| 2001 |  |  |  |
| 2006 |  |  |  |
| 2011 |  |  |  |
| 2016 | rowspan=2 | அகில இந்திய திரிணாமுல் காங்கிரசு |  |
| 2021 | } |  |  |
# செ. குப்புசாமி (அதிமுக)

**செ. குப்புசாமி** (*C. Kuppusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வட ஆற்காடு மாவட்டம் வந்தவாசி வட்டம் மாமண்டூரைச் சேர்ந்தவர். இவர் தமிழ்நாடு சட்டமன்றத்திற்கு 1980ஆம் ஆண்டு நடைபெற்ற பொதுத்தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக வந்தவாசி சட்டமன்றத் தொகுதியில் போட்டியிட்டு வெற்றி பெற்று 1980 முதல் 1984ஆம் ஆண்டு வரை சட்டமன்ற உறுப்பினராகப் பணியாற்றினார்.
# வாராப்பூர்

**வாராப்பூர்** என்பது தமிழ்நாடு மாநிலத்தில் புதுக்கோட்டை மாவட்டத்திலுள்ள ஒரு புறநகர்ப் பகுதியாகும். புதுக்கோட்டை நகரிலிருந்து சுமார் 25 கி.மீ. தொலைவில் இவ்வூர் அமைந்துள்ளது.
# வாராப்பூர்

## அமைவிடம்

வாராப்பூர், கடல் மட்டத்திலிருந்து சுமார் 89.71 மீ. உயரத்தில், என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.
# வாராப்பூர்

## சமயம்

### இந்துக் கோயில்கள்

அகத்தீசுவரர் கோயில் என்ற சிவன் கோயில் ஒன்று இங்கு கட்டப்பட்டுள்ளது.
# வாராப்பூர்

## அரசியல்

வாராப்பூர் பகுதியானது, புதுக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருச்சிராப்பள்ளி மக்களவைத் தொகுதி சார்ந்தது.
# ஹயக்ரீவ ஸ்தோத்ரம்

**ஹயக்ரீவ ஸ்தோத்ரம்** (*Hayagriva Stotra;* ) வைணவ சமய பெரியவர் வேதாந்த தேசிகரால் எழுதியப்பட்ட சமசுகிருத பாடல் ஆகும். இப்பாடல்முப்பத்து மூன்று வசனங்களைக் கொண்டது. இதில் திருமாலின் அவதாரமான ஹயக்ரீவரை புகழ்ந்து பாடப்பட்டுள்ளது.  
வேதாந்த தேசிகரின் முதல் பக்தி படைப்பாக கருதப்படுகிறது. கடலூரிலுள்ள திருவயிந்திபுரத்தில் அமைந்துள்ள ஒரு மலை மீது திருமாலின் வாகனமான கருடனை போற்றினார் என்று வைணவக் கதைகள் கூறுகிறது. மகிழ்ச்சியடைந்த கருடன், தேசிகருக்கு ஹயக்ரீவரின் சிலையை வழங்கத் தோன்றி, தேசிகருக்கு ஹயக்ரீவ மந்திரத்தைக் கற்பித்தார்.
# வர்த்தமானப்புத்தகம்

**வர்த்தமானபுத்தகம்** (*Varthamanappusthakam*) என்பது நவீனகால சிரிய-மலபார் தேவாலயத்தின் நஸ்ராணி மாப்பிளா பரேம்மாக்கல் தோமா கதனார் என்பவர் எழுதிய மலையாள பயணக் குறிப்பு ஆகும். இந்திய மொழியில் எழுதப்பட்ட முதல் பயணக் குறிப்பு இதுவெனக் கருதப்படுகிறது. இது 18 ஆம் நூற்றாண்டில் எழுதப்பட்டது (1790). ஆனால் இதன் இருப்பு பிற்கால தலைமுறையினரால் முற்றிலுமாக மறக்கப்பட்டது. இது 1935 இல் கண்டுபிடிக்கப்பட்டு 1936 ஆம் ஆண்டில் அதிரம்புழா செயின்ட் மேரிஸ் அச்சகத்தில் லூக்கா மத்தாய் பிளதோட்டம் என்பவரால் முதன்முதலில் அச்சிடப்பட்டது. இந்த புத்தகத்தின் கையெழுத்துப் பிரதி கொச்சியில் உள்ள செயின்ட் தாமஸ் கிறிஸ்தவ அருங்காட்சியகத்தில் வைக்கப்பட்டுள்ளது.  
கேரளாவின் சிரிய கத்தோலிக்கர்களின் குறைகளைப் பிரதிநிதித்துவப்படுத்தும் வரலாற்றுச் சிறப்புமிக்க இந்த உரோம் பயணம் அதிரம்புழா என்னுமிடத்திலிருந்து 1785 இல் பூதத்தில் இட்டிக்குருவில்லா தாரகன் என்பவரின் இல்லத்தில் உள்ள அவரது படகு வீட்டிலிருந்து தொடங்கியது அவர்கள் முதலில் ஒரு நாட்டுப் படகு மூலம் காயங்குளம் நோக்கிச் சென்றனர். பின்னர் சென்னை சென்று அங்கிருந்து அவர்கள் இலங்கையின் கண்டி நகருக்குச் சென்றனர். பின்னர், அவர்கள் இலங்கையிலிருந்து ஆப்பிரிக்காவிலுள்ள நன்னம்பிக்கை முனையை நோக்கி கப்பலில் சென்றனர். அங்கிருந்து போர்த்துகலுக்குச் செல்லத் திட்டமிட்டனர். ஆனால் அட்லாண்டிக் பெருங்கடலின் பாதகமான காற்று அவர்கள் கப்பலை இலத்தீன் அமெரிக்கக் கடற்கரைக்கு கொண்டு சென்றது. அங்கிருந்து அவர்கள் தங்கள் இலக்கை அடைந்தனர்.  
எட்டு ஆண்டுகள் பயணம் செய்து இலக்கை அடைந்த அவர்கள் கேரள திருச்சபையிலுள்ள பிரச்சினைகள் குறித்து உரோம் மற்றும் லிஸ்பனில் உள்ள தேவாலய அதிகாரிகளை நம்ப வைப்பதில் வெற்றி பெற்றனர். நாடு திரும்பும் வழியில் அவர்கள் கோவாவில் தங்கியுள்ளனர். அங்கு மார் கரியத்தில் இறந்தார்.
# பெ. மு. வெங்கடேசன்

**பெ. மு. வெங்கடேசன்** (*P. M. Venkatesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரணமல்லூரில் சூன் 1, 1939 ஆண்டு பிறந்தார். பெரணமல்லூரில் பள்ளிக் கல்வியினை முடித்த இவர், 1980ஆம் ஆண்டு நடைபெற்ற தமிழ்நாடு சட்டமன்றப் பொதுத்தேர்தலில், பெரணமல்லூர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளாரகப் போட்டியிட்டு வெற்றி பெற்றார். இவர் இப்பதவியினை 1984ஆம் ஆண்டு வரை வகித்தார்.
# கேதுகிராம் சட்டமன்றத் தொகுதி

**கேதுகிராம் சட்டமன்றத் தொகுதி** (Ketugram Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. கேதுகிராம், போல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கேதுகிராம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | நிர்மல் சந்திர மண்டல் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | பிரபாகர் மண்டல் | இந்திய தேசிய காங்கிரசு</br> |  |
| 1977 | ராய்சரண் மாஜி | rowspan=7 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 |  |  |  |
| 1996 | தாமல் சந்திர மாஜி |  |  |
| 2001 |  |  |  |
| 2006 |  |  |  |
| 2011 | சேக் சகோனவேசு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
# ஆதி வரலாறு

**ஆதி வரலாறு** (Proto-history) என்பது தொல்பொருள் சான்றுகளிலிருந்து மட்டுமே வரலாறு பெறப்பட்ட வரலாற்றுக்கு முந்தைய காலத்திற்கும் மற்றும் முழுமையாக ஆவணப்படுத்தப்பட்ட வரலாற்றுக் காலத்திற்கும் இடைப்பட்ட காலத்தைக் குறிக்கிறது.  
ஆவணப்படுத்தப்படாத ஒரு மக்கள் பண்பாட்டின் வரலாற்றின் சில கூறுகள், பிற பகுதி மக்களின் பண்பாட்டில் ஆவணப்படுத்தப்பட்டிருக்கும். அதையே ஆதி வரலாறு என்பர். எடுத்துக்காட்டாக, ஆவணப்படுத்தப்படாத கொரியாவின் மூன்று ஆதி-இராஜ்ஜியங்கள் குறித்து சீனர்கள் தங்கள் எழுத்தில் பதிவு செய்துள்ளனர்.வட அமெரிக்காவின் மிசிசிப்பி பூர்வகுடி மக்களின் பண்பாட்டை ஆரம்பகால ஐரோப்பிய ஆய்வாளர்களால் பதிவு செய்யப்பட்டவை வரலாற்றுக்கு முந்தைய காலத்தை ஆகும்.
# ஆதி வரலாறு

## தோற்றம்

வரலாற்றுக்கு முந்தைய காட்டுமிராண்டி இனக்குழுவினரின் பண்பாட்டை குறிப்பதற்காக ஆதி-வரலாறு எனும் சொல் ஐரோப்பிய மற்றும் ஆசிய வரலாற்று அறிஞர்களால் முதன்முதலில் பயன்படுத்தப்பட்டது.  
கிமு முதல் மில்லினியத்தில் சில சமூகங்களில் எழுத்துகள் இருந்ததால், அந்தக் காலம் பெரும்பாலும் வரலாற்றுக்கு முந்தைய காலத்திற்குப் பதிலாக *ஆதி வரலாற்றுக் காலம்* என்று அழைக்கப்படுகிறது. தொல் பொருட்கள் மூலம் பெறப்பட்ட கடந்த காலத்தைப் பற்றிய புரிதல், வரலாற்று நூல்களிலிருந்து பெறப்பட்ட புரிதலிலிருந்து பரவலாக வேறுபாடுகள் கொண்டுள்ளது. தொல்பொருள் மற்றும் வரலாற்று ஆவணங்கள் ஆகிய இரண்டு வகையான ஆதாரங்களையும் கொண்டிருப்பது ஒரு பண்பாட்டின் சிறப்பு அம்சமாகும். பண்டைய எகிப்தியப் பண்பாடு மற்றும் மெசொப்பொத்தேமியா பண்பாடுகள் எழுத்து மற்றும் தொல்பொருள் ஆவணங்கள் நிறையக் கொண்டுள்ளது. தமிழ் பண்பாட்டில் எழுதப்பட்ட சங்க இலக்கியங்கள் கொண்டிருப்பினும் அதற்குரிய தொல்பொருள் சான்றாவணங்கள் முழுமையாகக் கிடைக்கப்பெறவில்லை.  
வட அமெரிக்காவின் பூர்வகுடி மக்களின் வரலாறு குறித்த பிரையன் எம். ஃபேகனின் எழுத்துக்கள்மற்றும் அரேபிய தீபகற்பம் குறித்த முகமது அப்துல் நயீமின் படைப்புகள்.ஆதி வரலாறுகள் குறித்து ஆராய்கிறது.
# ஆதி வரலாறு

## இதனையும் காண்க

- தொல்பழங்காலம்
# ப. வெங்கடசுப்பிரமணியன்

**ப. வெங்கடசுப்பிரமணியன்** (*P. Venkatasubramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரத்தில் 1938ஆம் ஆண்டு நவம்பர் 5ஆம் நாளன்று பிறந்தார். காஞ்சிபுரம் பச்சையப்பா உயர்நிலைப் பள்ளியில் பள்ளிக் கல்வியினை முடித்தப் பின்னர் பச்சையப்பன் கல்லூரியில் முதுகலைப் பட்டப்படிப்பினை முடித்தார். சென்னை சட்டக் கல்லூரியில் இளங்கலைச் சட்டப் படிப்பினை முடித்த வெங்கடசுப்பிரமணியன் இரு மலர்கள் இதழின் இணை ஆசிரியராகப் பணியாற்றியுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எட்வர்ட் புல்வர் லிட்டன்

**எட்வர்ட் ஜார்ஜ் ஏர்ல் லிட்டன் புல்வர்-லிட்டன், முதலாம் பரோன் லிட்டன்** (*Edward George Earle Lytton Bulwer-Lytton, 1st Baron Lytton*, மே 1803 - 18 சனவரி 1873) என்பவர் இங்கிலாந்தைச் சேர்ந்த ஒரு ஆங்கில எழுத்தாளரும், அரசியல்வாதியும் ஆவார். இவர் 1831 முதல் 1841 வரை விக் கட்சியின் சார்பில் நாடாளுமன்ற உறுப்பினராகவும், 1851 முதல் 1866 வரை கன்சர்வேடிவ் கட்சியின் சார்பில் நாடாளுமன்ற உறுப்பினராகவும் இருந்தார். இவர் 1858 சூன் முதல் 1859 சூன் வரை காலனிகளுக்கான வெளியுறவுச் செயலாளராக இருந்தார், பிரிட்டிஷ் கொலம்பியாவின் நிறுவனராக ரிச்சர்ட் கிளெமென்ட் மூடியைத் தேர்ந்தெடுத்தார்.  
புல்வர்-லிட்டனின் படைப்புகள் அவரது காலத்திலேயே நன்கு அறியப்பட்டவையான இருந்தன. " பேனா முனை வாளின் முனையை விட கூர்மையானது " போன்ற பிரபலமான பல சொற்றொடர்களுக்குச் சொந்தக்காரர்.
# எட்வர்ட் புல்வர் லிட்டன்

## வாழ்கைக் குறிப்பு

இவர் ஜெனரல் புல்வர், எலிசபெத் லிட்டன் இணையருக்கு மகனாக இலண்டன் நகரத்தில் பிறந்தார். இவருடைய இரண்டாவது வயதில் தந்தை ஜெனரல் புல்லரை இழந்தார். எனவே இவரது தாயாரே இவரை வளர்த்தார். இயற்கையாகவே கல்வியில் விருப்பம் உள்ளவராக இருந்த இவர், தமது ஏழாவது வயதில் கவிதைகளை இயற்றத் துவங்கினார். 1823 இல் கேம்பிரிட்ஜ் பல்கலைக் கழகத்தில் சேர்ந்து கல்வி பயின்றார். 1826 இல் பல்கலைக் கழகத்தை விட்ட பிறகு புதினங்களையும் நாடக நூல்களையும் செய்யுள்களையும் இயற்றினார். அரசியலிலும் ஈடுபட்டார். 1831-ஆம் ஆண்டு முதல் 1842-ஆம் ஆண்டு வரையில் நாடாளுமன்ற உறுப்பினராக இருந்தார். 1858-இல் அரசாங்கத்தின் காலனிகளுக்கான வெளியுறவுச் செயலாளராக இருந்து பணியாற்றினார். 1866-இல் “லார்டு” என்னும் பிரபுப்பட்டம் பெற்றார்.  
லிட்டன், புதினம் முதலிய 28 உரைநடை நூல்களை எழுதினார். 10 செய்யுள் நூல்களை இயற்றினார். 6 நாடக நூல்களை எழுதினார். இவர் எழுதிய நூல்களில் உலகப் புகழ்பெற்று விளங்குவது. “பாம்பி நகரத்தின் இறுதி நாட்கள்” (The Last days of Pompeii) என்னும் புதினமாகும். இவர் 1833-ஆம் ஆண்டு இத்தாலிக்குச் சென்று அங்கு நேபில்ஸ் நகரத்தில் சிலகாலம் தங்கியிருந்தார். அப்போது எரிமலையால் அழிந்து ஆய்வாளர்களால் தோண்டி எடுக்கபட்ட பொம்பெயி நகரத்தைக் கண்ட லிட்டன் பிரபு, இதன் அழிவைச் வரலாற்றுக் கதையாக அமைத்து 1834-இல் “பாம்பி நகரத்தின் இறுதி நாட்கள்” என்னும் புதினத்தை எழுதினார்.  
இவர் 1866 இல் என்ற The Lost Tales of Miletus செய்யுள்நூலை இயற்றினார். இதற்கு The Secret way என்று வேறு பெயரும் உண்டு. மேல் நாட்டில் வாய்மொழியாக வழங்கிவந்த கதையை லிட்டன் பிரபு செய்யுள் நடையில் வழிநூலாக அமைத்தார். இந்தக் கதையைத் தழுவிப் பேராசிரியர் சுந்தரம் பிள்ளையவர்கள் தமிழில் மனோன்மணீயம் என்னும் இந்த நாடக நூலை எழுதினார்.
# எட்வர்ட் புல்வர் லிட்டன்

## படைப்புகள்

### புதினங்கள்

- *Falkland* (1827) Available online
- *Pelham* (1828)
- *Richelieu* (1839), இதைத் தழுவி 1935 ஆம் ஆண்டு *Cardinal Richelieu* என்ற திரைப்பட் எடுக்கபட்டது.
- *Money* (1840)
- *Not So Bad as We Seem, or, Many Sides to a Character: A Comedy in Five Acts* (1851)
- *The Rightful Heir* (1868), based on *The Sea Captain*, an earlier play of Lytton's
- *Walpole, or Every Man Has His Price*
- *Darnley* (முடிவுறாத படைப்பு)
# என். விஜயபாலன்

**என். விஜயபாலன்** (*N. Vijayabalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பூம்புகார் கானஸ்தினாபுரத்தில் பிறந்தார். செம்பனார்கோவில் சம்பந்தம் உயர்நிலைப் பள்ளியில் பள்ளிக் கல்வியினை முடித்தார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூம்புகார் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மி. வின்சென்ட்

**மை. வின்சென்ட்** (*M. Vincent *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாகர்கோவில் கந்தன்விளையினைச் சேர்ந்தவர். மடத்தட்டுவிளை புனித லாரன்சு உயர்நிலைப் பள்ளியில் பள்ளிக் கல்வியினை முடித்தார். நாகர்கோவில் ஸ்காட் கிறித்துவக் கல்லூரியில் இளக்கலைப் பட்டத்தினையும், சென்னை சட்டக் கல்லூரியில் இளங்கலைச் சட்டப் பாடத்தினையும் படித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977, 1980ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் நாகர்கோவில் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வெ. வால்மீகி

**வெ. வால்மீகி** (*V. Valmigi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் செடிக்குறிச்சியினைச் சேர்ந்தவர். இந்திய தேசிய காங்கிரசு கட்சியினைச் சேர்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நேரடிப் பலன் பரிமாற்றம்

**நேரடி பலன் பரிமாற்றம்** (*Direct Benefit Transfer* சுருக்கமாக:**DBT**), இந்திய அரசு வழங்கும் மானியங்கள் மற்றும் நிதியுதவித் தொகைகள் பயனர்களின் வங்கிக் கணக்கில் நேரடியாக செலுத்தும் முறையாகும். இதனால் இடைத்தரகர்கள் இன்றி பயனர்கள் முழு உதவித் தொகை பெற முடிகிறது. இத்திட்டத்தை இந்தியப் பிரதமர் மன்மோகன் சிங் அரசால் 1 சனவரி 2013ஆம் ஆண்டில் துவக்கப்பட்டது. இத்திட்டத்தை முழுவீச்சில் நடைமுறைப்படுத்தியவர் பிரதமர் நரேந்திர மோதி ஆவார். இத்திட்டப் பயனர்கள் ஜன் தன் திட்டத்தின்படி, அரசுடமை வங்கிகளில் சேமிப்பு கணக்கு வைத்திருக்க வேண்டும். மேலும் ஆதார் அடையாள அட்டை மற்றும் அலைபேசி எண் வங்கி கணக்குடன் இணைந்திருக்க வேண்டும்.  
துவக்க காலத்தில் இந்திய அரசின் பிரதான் மந்திரி கிசான் சம்மான் நிதி போன்ற சில திட்டங்களில் பயனர்களுக்கு நேரடி நிதிப் பரிமாற்றம் செய்யப்பட்டது.
# நேரடிப் பலன் பரிமாற்றம்

## திட்டங்களும் நேரடிப் பலன் பரிமாற்றத் தொகையும்

ஏப்ரல் 2022 முதல் மார்ச் 2023 முடிய நேரடி பலன் பரிமாற்றம் மூலம் பயனர் வங்கிக் கணக்கில் செலுத்தப்பட்ட தொகை விவரம்.
**அமைச்சகங்களும் திட்டங்களும் மற்றும் நேரடி பலன் பரிமாற்றத் தொகைகளும்**  
| அமைச்சகம் | திட்டம் | நேரடி பலன் பரிமாற்றத் தொகை (கோடிகளில்) |  |
| --- | --- | --- | --- |
| பெட்ரோலியம் மற்றும் இயற்கை எரிவாயு அமைச்சகம் | உஜ்வாலா எரிவாயு உருளை மானியத் திட்டம் (LPG Scheme) | 7,34,4334 |  |
| உணவு & பொது விநியோக அமைச்சகம் | பொது விநியோகத் திட்டம் | 1,85,573.28 |  |
| ஊரக வளர்ச்சி அமைச்சகம் | நூறு நாள் வேலைவாய்ப்புத் திட்டம் | 42,534 |  |
| ஊரக வளர்ச்சி அமைச்சகம் | சமூகப் பாதுகாப்பு & ஓய்வூதியத் திட்டம் (National Social Security and Pension Scheme NSAP) | 537.10 |  |
| சிறுபான்மையினர் நலத்துறை அமைச்சகம் | கல்வி உதவித் தொகை | 1,916.79 |  |
| சமூக நீதி மற்றும் அதிகாரமளித்தல் அமைச்சகம் | கல்வி உதவித் தொகை | 702.44 |  |
| மகளிர் மற்றும் குழந்தைகள் மேம்பாட்டு அமைச்சகம் | மகளிர் & குழந்தைகள் நலத்திட்டங்கள் | 1,523.75 |  |
| இரசாயனங்கள் மற்றும் உரங்கள் அமைச்சகம் | உர மானியம் | 18,699.89 |  |
| வேளாண்மை அமைச்சகம் | பிரதான் மந்திரி கிசான் சம்மான் நிதி (PM-KISAN) | 22,106.14 |  |
| பிற அமைச்சகங்கள் | ஆயுஸ்மான் பாரத் மருத்துவக் காப்பீட்டுத் திட்டம் போன்ற 74 நலத் திட்டங்கள் | 1,175.58 | } |
# நேரடிப் பலன் பரிமாற்றம்

## இதனையும் காண்க

- இந்திய அரசின் வறுமை ஒழிப்புத் திட்டங்கள்
# எம். கே. ராஜமாணிக்கம்

**எம். கே. ராஜமாணிக்கம்** (*M. K. Rajamanickam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் முசிறியினைச் சேர்ந்தவர். முசிறி அரசு உயர்நிலைப் பள்ளியில் பள்ளிக் கல்வியினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# க. ரெங்கசாமி

**க. ரெங்கசாமி** (*K. Rangasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் குரூர் கிராமத்தினைச் சேர்ந்தவர். முடியனூர் ஊராட்சி ஒன்றிய இடைநிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உளுந்தூர்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மங்கள்கோட் சட்டமன்றத் தொகுதி

**மங்கள்கோட் சட்டமன்றத் தொகுதி** (Mangalkot Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. மங்கள்கோட், போல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மங்கள்கோட் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | நிகிலானந்தா சர் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | சோதிர்மயி மசூம்தார் | இந்திய தேசிய காங்கிரசு</br> |  |
| 1977 | நிகிலானந்தா சர் | rowspan=8 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 |  |  |  |
| 1991 | சமர் பாவோரா |  |  |
| 1996 | சாதனா மாலிக் |  |  |
| 2001 |  |  |  |
| 2006 |  |  |  |
| 2011 | சாசகான் சவுத்ரி |  |  |
| 2016 | சௌத்ரி சித்திக்குல்லா | அகில இந்திய திரிணாமுல் காங்கிரசு | } |
# ஆவுசுகிராம் சட்டமன்றத் தொகுதி

**ஆவுசுகிராம் சட்டமன்றத் தொகுதி** (Ausgram Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. ஆவுசுகிராம், போல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# ஆவுசுகிராம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | சிறீதர் மாலிக் | rowspan=10 | இந்தியப் பொதுவுடமைக் கட்சி (மார்க்சிஸ்ட்)</br> |
| 1972 |  |  |  |
| 1977 |  |  |  |
| 1982 |  |  |  |
| 1987 |  |  |  |
| 1991 |  |  |  |
| 1996 | கார்த்திக் சந்திரா பாக் |  |  |
| 2001 |  |  |  |
| 2006 |  |  |  |
| 2011 | வாசுதேவ் மேத்தா |  |  |
| 2016 | அபேதானந்த தாண்டர் | rowspan=2 | அகில இந்திய திரிணாமுல் காங்கிரசு |
| 2021 | } |  |  |
# இரா. ரங்கசாமி

**இரா. ரங்கசாமி** (*R. Rangasamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சத்தியமங்கலம் கடத்தூர் கிராமத்தினைச் சேர்ந்தவர். சத்தியமங்கலம் அரசு ஆண்கள் உயர்நிலைப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த ரங்கசாமி, 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சத்தியமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜி. மூர்த்தி

**ஜி. மூர்த்தி** (*G. Moorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் வேலூர் மாவட்டம் விருதம்பட்டு கிராமத்தினைச் சேர்ந்தவர். காட்பாடி தான் போசுகோ பள்ளியில் பள்ளிக் கல்வியினைப் பயின்றுள்ளார். வேலூர் ஊரிசு கல்லூரியிலும், சென்னை, சென்னை சட்டக் கல்லூரியிலும் இளங்கலை, இளங்கலைச் சட்டப் படிப்பினை முடித்துள்ளார், மூர்த்தி. அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பேரணாம்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மு. ப. முனுசாமி

**மு. ப. முனுசாமி** (*M. B. Munusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் முதலிப்பட்டி கிராமத்தினைச் சேர்ந்தவர். தருமபுரி அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாலக்கோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இ. முத்துராமலிங்கம்

**இ. முத்துராமலிங்கம்** (*E. Muthuramalingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திசையன்விளையில் பிறந்தவர். திசையன்விளை, உலக இரட்சகர் மேல்நிலைப் பள்ளியில் கல்வி பயின்றுள்ளார். சென்னை, லயோலாக் கல்லூரியிலும் பயின்றுள்ள முத்துராமலிங்கம், காந்தி காமராஜ் தேசிய காங்கிரசினைச் சார்ந்தவர். இவர் 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் இராதாபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இந்திய அரசு வழங்கும் மானியங்கள்

இந்திய அரசு முதன்முதலாக பல்வகை தொழில் மற்றும் உற்பத்தித் துறைக்கு தேவையான மண்ணெண்ணெய் மற்றும் எரிவாயுவை மானிய விலையில் வழங்கியது.இரண்டாவது ஐந்தாண்டு திட்டத்தின் (1956–1961) மண்ணெண்ணெய்யை மானியவிலையில் வழங்கும் திட்டம் அறிமுகப்படுத்தப்பட்டது. இம்மானிய விலை மண்ணென்ணெய் 2009 ஆண்டிலிருந்து படிப்படியாகக் குறைக்கப்பட்டு, 2022ஆம் ஆண்டிலிருந்து மண்ணெய்ணெய்க்கான மானியம் நீக்கப்பட்டது.  
மானியங்கள் என்பது பொது நலன், பொருளாதார மேம்பாடு மற்றும் சமூக சமத்துவத்தை மேம்படுத்துவதற்காக தனிநபர்கள், வணிகங்கள் அல்லது துறைகளுக்கு அரசாங்கத்தால் வழங்கப்படும் நிதி உதவி அல்லது சலுகைகள் ஆகும். மானியங்கள் என்பது பொருட்கள் மற்றும் சேவைகளின் விலையைக் குறைத்தல், பாதிக்கப்படக்கூடிய மக்களை ஆதரித்தல் மற்றும் விவசாய உற்பத்தி, புதுப்பிக்கத்தக்க எரிசக்தி ஏற்றுக்கொள்ளல் மற்றும் தொழில்துறை மேம்பாடு போன்ற தேசிய முன்னுரிமைகளுடன் ஒத்துப்போகும் செயல்பாடுகளை ஊக்குவிப்பதை நோக்கமாகக் கொண்டுள்ளது. இவை நேரடி (ரொக்கக் கொடுப்பனவுகள்) அல்லது மறைமுக (வரிச் சலுகைகள் அல்லது குறைந்தபட்ச ஆதரவு விலை) ஆக இருக்கலாம்.
# இந்திய அரசு வழங்கும் மானியங்கள்

## மானியங்களின் வகைகள்

- பிரதான் மந்திரி கிசான் சம்மான் நிதி போன்ற நேரடி மானியங்கள் பயனர்களின் வங்கிக் கணக்கிற்கு செலுத்தப்படும். மறைமுக மானியங்கள் வரி விலக்குகள், குறைக்கப்பட்ட வரிகள் போன்றவற்றின் மூலம் மறைமுகமாக வழங்கப்படும்.
- காப்பீடு போன்ற முதலீடுகளுக்கான வருமான வரி பிரிவு 80சி இன் கீழ் வரி விலக்குகள்
- .உரங்கள், விதைகள், மின்சாரம் மற்றும் நீர்பாசானம் போன்ற வேளாண் உள்ளீட்டு பொருட்களுக்கு வழங்கப்படும் மானியங்களால் வேளாண் செலவுகளைக் குறைத்தல்.
- ஊட்டச்சத்து அடிப்படையிலான மானியம் (NBS)
- நுகர்வு அடிப்படையிலான மானியங்கள்:அத்தியாவசிய பொருட்கள் மற்றும் சேவைகளை பொதுமக்களுக்கு மலிவு விலையில் வழங்கும். இந்திய உணவுப் பாதுகாப்புச் சட்டத்தின் கீழ் வழங்கப்படும் மானிய விலை தானியங்கள்.
- உற்பத்தியுடன் இணைக்கப்பட்ட ஊக்கத்தொகை (PLI) திட்டம் ஏற்றுமதி மானியங்கள் மூலம் உலக சந்தைகளில் போட்டித் தன்மையுடன் ஏற்றுமதியை ஊக்குவிக்கும். ஏற்றுமதிக்கான பொருட்களின் மீதான வரிகள் மற்றும் வரிகளை நீக்குதல் (RoDTEP) திட்டம்.
- குறுக்கு மானியங்கள் ஒரு குழுவிற்கு அதிக விலைகள் மற்றொரு குழுவிற்கு குறைந்த விலையில் வழங்குவதால், இரயில்வே சரக்குக் கட்டணத்தை உயர்த்தி, பயணிகள் கட்டணத்தை குறுக்கு மானியம் மூலம் குறைக்கிறது.
- காலநிலை மற்றும் சுற்றுச்சூழல் மானியங்கள்: சுற்றுச்சூழலுக்கு உகந்த நடைமுறைகள் மற்றும் புதுப்பிக்கத்தக்க எரிசக்தி தத்தெடுப்புக்கான ஆதரவு. மின்சார வாகனங்களுக்கான FAME-II திட்டத்தின் கீழ் சூரிய பம்புகளுக்கான மானியங்கள்.
- உணவு மற்றும் ஊட்டச்சத்து மானியங்கள்: பாதிக்கப்படக்கூடிய மக்களுக்கு உணவுப் பாதுகாப்பு மற்றும் சிறந்த ஊட்டச்சத்தை உறுதி செய்தல். பள்ளிகளில் மதிய உணவு திட்டம்] மற்றும் அங்கன்வாடியில் குழந்தைகளுக்கான ஊட்டச்சத்து திட்டங்கள்.
- பிராந்திய மானியங்கள்: இந்தியாவின் அனைத்து பகுதிகளில் சமமான வளர்ச்சியை ஊக்குவிக்க பின்தங்கிய பகுதிகளுக்கான ஊக்கத்தொகை வழங்குதல். எடுத்துகாட்டாக வடகிழக்கு இந்தியாவில் தொழில்துறை மற்றும் முதலீட்டு ஊக்குவிப்பு கொள்கையை ஊக்குவிக்க, மலைவாழ் பழங்குடி மக்கள் நலத் திட்டங்களுக்கு மானியங்கள் வழங்குதல்.
# இந்திய அரசு வழங்கும் மானியங்கள்

## அறிமுகம்

வரி விதிப்பு எதிராகப் பார்க்கப்படும் மானியம், இந்திய நிதிக் கொள்கையின் ஒரு கருவியாகும். இலத்தீன் சொல்லான *சப்சிடியம்* என்பதிலிருந்து பெறப்பட்ட மானியம், பின்னால் இருந்து உதவிக்கு வருவதைக் குறிக்கிறது. சமூகப் பொருளாதாரத்திற்கு உதவும் மானியங்கள் பொருளாதாரத்தில் நீண்டகால தாக்கத்தை ஏற்படுத்துகிறது. பசுமைப் புரட்சி இதற்கு ஒரு எடுத்துக்காட்டு ஆகும். விவசாயிகளுக்கு மானிய விலையில் நல்ல தரமான விதைகள் மானிய விலையில் வழங்கப்பட்டது.  
மானியங்கள் வழங்குவதன் மூலம் உற்பத்தி மற்றும் நுகர்வு கூடும். கல்வி, சுகாதாரம் மற்றும் சுற்றுச்சூழல் போன்ற துறைகளில் வழங்கப்படும் மானியங்கள் வழங்குவதால் ஏற்படும் நன்மைகள் உடனடிப் பயனர்களுக்கு அப்பாலும் பயன்பெறுகிறது.பல்வேறு பொருளாதார நடவடிக்கைகளில் அரசின் மானியம் போன்ற பங்கேற்பு காரணமாக எழும் திறமையின்மையை ஊக்குவிக்கும். நேரடி மானியங்கள் மற்றும் மறைமுக மானியங்கள் அரசின் செலவினங்களில் குறிப்பிடத்தக்க பகுதியைக் கொண்டுள்ளது. அண்மைய காலங்களில் மானியங்கள் குறித்து தீவிர விவாதங்கள் எழுந்துள்ளது.
# இந்திய அரசு வழங்கும் மானியங்கள்

## 2025-2026க்கான சமூகப்பாதுகாப்புத் திட்டங்களுக்கான மானியங்களும், நிதியதவி & ஊக்கத் தொகைகளும்

2025-26 ஆண்டிற்கான இந்திய அரசின் வரவு-செலவு திட்டத்தில் ஒதுக்கப்பட்ட மானியங்கள் மற்றும் ஊக்கத்தொகைகளின் மதிப்பீடு பின்வருமாறு:  
**2024-25 மற்றும் 2025-26 வரவு-செலவு திட்டங்களில் சமூக பாதுகாப்பு திட்டங்களுக்கான ஒதுக்கப்பட்ட மானியங்கள் & ஊக்கத்தொகைகளின் மதிப்பீடு (ரூபாய் கோடிகளில்)**  
| இந்தியா முழுமைக்கும் | உணவு மானியம் | 197420 | 203420 |
| --- | --- | --- | --- |
| ஊரகம் | உர மானியம் | 171298.50 | 167887.20 |
| ஊரகம் | யூரியா மானியம் | 118988.50 | 118887.20 |
| இந்தியா முழுமைக்கும் | ஊட்டச் சத்திற்கான மானியம் | 52310 | 49000 |
| ஊரகம் | உஜ்வாலா திட்டத்தின் கீழ் எரிவாயு உருளைக்கான மானியம் | 14700 | 12100 |
| நகர்புறம் | பிரதம மந்திரி ஆவாஸ் யோஜனா திட்டத்தின் (PMAY-U) கீழ் நகர்புற வீடு கட்டும் கடனுடன் இணைக்கப்பட்ட வட்டி மானியம் | 28155.68 | 27840.38 |
| இந்தியா முழுமைக்கும் | ஏற்றுமதியாளர்களுக்கான வட்டி சமப்படுத்தும் திட்டம் | 1700 | 2482 |
| இந்தியா முழுமைக்கும் | சமயச் சிறுபான்மையோருக்கான வெளிநாட்டு கல்விக் கடன்களுக்கான வட்டி மானியம் | 15.30 | 8.16 |
| ஊரகம் | தேசிய மின்சார நிதியத்தின் மீதான வட்டி மானியம் | 200.00 | 250.00 |
| ஊரகம் | மூத்தகுடி மக்களுக்கான காப்பீடு திட்ட வட்டி மானியம் | 101.15 | 159.20 |
| ஊரகம் | வேளாண்மை உட்கட்டமைப்பு நிதிக்கான மானியம் | 750.00 | 900.00 |
| இந்தியா முழுமைக்கும் | இந்திய சிறு தொழில்கள் மேம்பாட்டு வங்கிக்கு (SIDBI) மானியம் | உடனடி வட்டிக்கு 2% வட்டி மானியம். |  |
| ஊரகம் | மாற்றியமைக்கப்பட்ட வட்டி மானியம் | 22600.00 | 22600 |
| ஊரகம் | கிராமிய வீடு கட்டும் கடனுக்கான வட்டி மானியம் (EWS/LIG) | 1000 | 2500 |
| ஊரகம் | கிராமிய வீடு கட்டும் கடனுக்கான வட்டி மானியம் (MIG) | 500 | 1000 |
| இந்தியா முழுமைக்கும் பிரதான் மந்திரி மாத்ரி வந்தனா யோஜனா | 507.22 | 423.01 |  |
| வடகிழக்கு இந்தியா | வடகிழக்கு தொழில்துறை மற்றும் முதலீட்டு ஊக்குவிப்பு | 80 | 50 |
| இந்தியா முழுமைக்கும் | கப்பல் கட்டுதல், ஆராய்ச்சி மற்றும் மேம்பாட்டிற்கான உதவி | 150. | 365 |
| இந்தியா முழுமைக்கும் | விலை நிலைப்படுத்தல் நிதி | 7000 | 4020 |
| மேற்கு வங்காளம் | சந்தை செயல்பாட்டிற்காக இந்திய சணல் கழகத்திற்கு மானியம் | 32.25 | 38 |
| இந்தியா முழுமைக்கும் | எத்தனால் உற்பத்தியை பெருக்குவதற்கும் சர்க்கரைக்கு நிதி உதவி வழங்குவதற்கான திட்டம். | 600 | 600 |
| ஊரகம் | விவசாயிகளின் விளைபொருட்களுக்கு லாபகரமான விலையை உறுதி செய்தல். | 6437.50 | 6941.36 |
| ஊரகம் | மகாத்மா காந்தி ஊரக வேலைவாய்ப்பு உறுதித் திட்டம் உள்ளிட்ட பிரதமரின் வேலைவாய்ப்பு உருவாக்கும் திட்டம் | 427868.38 | 426216.21 |
| மொத்தம் | 427868.38 | 426216.21 | } |
# இந்திய அரசு வழங்கும் மானியங்கள்

## குறிக்கோள்கள்

மானியங்கள், நுகர்வோர் விலைகள் மற்றும் உற்பத்தியாளர் செலவுகளுக்கு இடையே ஒரு பிளவை உருவாக்குவதன் மூலம், தேவை/விநியோக முடிவுகளில் மாற்றங்களுக்கு வழிவகுக்கும். மானியங்கள் பெரும்பாலும் கீழ்கண்டவைகளை நோக்கமாகக் கொண்டுள்ளது:
- அதிக நுகர்வு/உற்பத்தியைத் தூண்டுதல்
- சந்தை குறைபாடுகளை ஈடுசெய்தல்
- வருமான மறுபகிர்வு செய்தல், மக்கள் தொகை கட்டுப்பாடு உள்ளிட்ட சமூக நோக்கங்களை அடைதல்.
# இந்திய அரசு வழங்கும் மானியங்கள்

## மானியத்தை நிர்வகிக்கும் முறைகள்

1. நெல் முதலியன உற்பத்தியாளர்களுக்கு மானியம்
1. நுகர்வோர்களுக்கான மானியம்
1. உரம் போன்ற உள்ளீடு உற்பத்தியாளர்களுக்கு மானியம்
1. மானியத்திற்கு பதிலாக ஊக்கத்தொகை வழங்குதல்
1. பொது நிறுவனங்கள் மூலம் உற்பத்தி/விற்பனைக்கு வழிவகுத்தல்
1. குறுக்கு மானியம் (ஒரு வகை நுகர்வோர்களுக்கு பொருளை அதிக விலைக்கு விற்று, மற்றொரு குழுவிற்கு செயற்கையாக விலைகளைக் குறைத்து விற்கும் நடைமுறையாகும்)
# இந்திய அரசு வழங்கும் மானியங்கள்

## மானியத்தை நிர்வகிக்கும் முறைகள்

### மானியங்களின் விளைவுகள்

மானியங்களின் பொருளாதார விளைவுகள் பின்வருமாறு:
1. மறுபகிர்வு விளைவுகள்: இவை பொதுவாக மானியம் வழங்கப்படும் பொருளுக்கான தொடர்புடைய குழுக்களின் கோரிக்கைகளின் நெகிழ்ச்சித்தன்மையையும், அதே பொருளின் விநியோக நெகிழ்ச்சித் தன்மையையும் மானியத்தை நிர்வகிக்கும் முறையையும் சார்ந்துள்ளது.
1. நிதி விளைவுகள்: மானியங்களின் பெரும்பகுதி வரவு-செலவு திட்டத்திலிருந்து வெளிப்படுவதால் மானியங்கள் வெளிப்படையான நிதி விளைவுகளைக் கொண்டுள்ளது. அவை நேரடியாக நிதி பற்றாக்குறையை அதிகரிக்கிறது. மானியங்கள், வரி விதிப்பு துறைகளின் வளங்களை, குறைந்த வரி வருவாய் திறன் கொண்ட துறைகளுக்கு இழுப்பதன் மூலம் மறைமுகமாக வரவு-செலவு திட்டங்களை பாதிக்கலாம்.
1. வர்த்தக விளைவுகள்: சந்தை தீர்வு விலையை விட கணிசமாகக் குறைவாக இருக்கும் ஒழுங்குபடுத்தப்பட்ட விலை, உள்நாட்டு விநியோகத்தைக் குறைத்து இறக்குமதிகளில் அதிகரிப்புக்கு வழிவகுக்கும். மறுபுறம், உள்நாட்டு உற்பத்தியாளர்களுக்கான மானியங்கள், இறக்குமதிகளைக் குறைத்து அல்லது ஏற்றுமதியை உயர்த்துவதன் மூலம் சர்வதேச அளவில் போட்டி விலைகளை வழங்க அவர்களுக்கு உதவும்.  
தற்போதைய கடினமான பொருளாதார நிலைமையைக் கருத்தில் கொண்டு, ஜூன் 29, 2012 அன்று, பிரதமரின் ஆலோசனைக் குழுவின் தலைவரான சக்ரவர்த்தி ரங்கராஜன், வரவு-செலவு திட்டத்தில் நிதிப் பற்றாக்குறையை 5.1 விகிதத்தில் வைத்திருக்க எரிபொருள் மற்றும் உர மானியங்களைக் குறைக்க வேண்டும் என்று ஆலோசனை வழங்கினார்.
# லானா டெல் ரே

**லானா டெல் ரே (Lane Del Rey)** (பிறப்பு சூன் 21,1985) என்பவர் ஓர் அமெரிக்க பாடகர் மற்றும் பாடலாசிரியர் ஆவார். இவரது இயற்பெயர் **எலிசபெத் உல்ரிட்ச் கிராண்ட்** என்பதாகும். இவரது பாடல்களானது கவர்ச்சி, ஏக்கம் மற்றும் சோகம் போன்ற உணர்வுகளை பிரதிபலிக்கும் வகையிலும், அமெரிக்காவின் கலை மற்றும் இலக்கிய நயத்தை வெளிப்படுத்துகிற வகையிலும், திரைப்படப் பாணியிலும் அமைத்திருக்கின்றன.
# லானா டெல் ரே

## ஆரம்பகால வாழ்க்கை மற்றும் கல்வி

எலிசபெத் உல்ரிட்ச் கிராண்ட் சூன் 21, 1985 அன்று அமெரிக்கா, நியூயார்க்கில் உள்ள மன்ஹாட்டன் என்ற நகரத்தில் பிறந்தார். இவரது தந்தையின் பெயர் ராபர்ட் கிராண்ட் மற்றும் தாயார் பாட்ரிசியா கில் ஆவர்.
# பி. முசிறிப்புத்தன்

**பி. முசிறிப்புத்தன்** (*P. Musiriputhan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். முசிறிப்புத்தன் திருச்சிராப்பள்ளி மாவட்டம் முசிறி நகரினைச் சேர்ந்தவர். முசிறியில் இருந்த கழக உயர்நிலைப் பள்ளியில் பள்ளிக் கல்வியினைப் பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். முசிறிப்புத்தன் முதன் முதலில் 1977ஆம் ஆண்டு நடைபெற்ற சட்டமன்றத் தேர்தலில் முசிறி சட்டமன்றத் தொகுதியில் போட்டியிட்டு வெற்றி பெற்றார். மீண்டும் இரண்டாம் முறையாக, 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 1984ஆம் ஆண்டு நடைபெற்ற தமிழ்நாடு சட்டமன்றத் தேர்தலில் குளித்தலை சட்டமன்றத் தொகுதியில் போட்டியிட்டு வெற்றி பெற்று மீண்டும் சட்டமன்ற உறுப்பினர் ஆனார்.
# மலையாள இலக்கியம்

**மலையாள இலக்கியம்** (*Malayalam literature*) என்பது இந்திய மாநிலமான கேரளாவில் பேசப்படும் தென்-திராவிட மொழியான மலையாளத்தில் எழுதப்பட்ட இலக்கிய நூல்களைக் கொண்டுள்ளது. இந்திய மாநிலமான கேரளம் மற்றும் இலட்சத்தீவுகள் மற்றும் புதுச்சேரி போன்ற ஒன்றியப் பிரதேசங்களின் இணைப்பு மொழி மலையாளம், இந்தியாவின் ஆறு பாரம்பரிய மொழிகளில் ஒன்றாகும். 1785 இல் பாரேம்மக்கள் தோம கதனார் என்பவர் மலையாளத்தில் எழுதிய வர்த்தமானப்புத்தகம் என்ற நூல் அனைத்து இந்திய மொழியிலும் எழுதப்பட்ட முதல் பயணக் குறிப்பு எனக் கருதப்படுகிறது. மலையாள இலக்கியத்திற்கு 6 ஞானபீட விருதுகள் வழங்கப்பட்டுள்ளன. இது அனைத்து திராவிட மொழிக்கும் வழங்கப்பட்ட இரண்டாவது மிக உயர்ந்த விருதும், அனைத்து இந்திய மொழிக்கும் வழங்கப்பட்ட மூன்றாவது மிக உயர்ந்த விருதும் ஆகும்.
# மலையாள இலக்கியம்

## தோற்றம்

சங்க இலக்கியம் மலையாளத்தின் பண்டைய முன்னோடியாகக் கருதப்படுகிறது. மலையாள நாட்காட்டியின் தோற்றம் கி.பி. 825 ஆம் ஆண்டிலிருந்து தொடங்குகிறது. கி.பி.849/850 ஆம் ஆண்டு காலத்தைச் சேர்ந்த கொல்லம் சிரிய செப்புத் தகடுகள் பழைய மலையாளத்தில் எழுதப்பட்ட மிகப் பழமையான கல்வெட்டு என்று பொதுவாக ஒப்புக் கொள்ளப்படுகிறது. பழைய மலையாளத்தில் எழுதப்பட்ட **இராமசரிதம்** (12 ஆம் நூற்றாண்டின் பிற்பகுதி அல்லது 13 ஆம் நூற்றாண்டின் முற்பகுதி) மற்றும் திருநிழல்மாலை ஆகிய இரண்டும் மலையாளத்தில் முதன்முதலில் அறியப்பட்ட இலக்கியப் படைப்புகள் ஆகும். பின்னர் சாம்பஸ் மற்றும் சந்தேசகாவியங்கள் போன்ற படைப்புகள் வந்தன, அவற்றில் உரைநடை மற்றும் கவிதை இடையிடையே இடம்பெற்றன. பின்னர், செருசேரி போன்ற கவிஞர்கள் பக்தி கருப்பொருள்கள் குறித்த கவிதைகளை அறிமுகப்படுத்தினர்.
# மலையாள இலக்கியம்

## பங்களிப்பாளர்கள்

2013 ஆம் ஆண்டில் இந்தியாவின் செம்மொழிகள் என்று அங்கீகாரம் வழங்கப்பட்ட மலையாள இலக்கியம், பொது ஊழி சகாப்தத்தின் 15 மற்றும் 16 ஆம் நூற்றாண்டுகளில் கவிஞர்களான செருசேரி நம்பூதிரி, துஞ்சத்து இராமானுசன் எழுத்தச்சன், ஆகியோரின் செல்வாக்கால் தற்போதைய வடிவத்திற்கு வளர்ந்தது. துஞ்சத்து எழுத்தச்சன் *நவீன மலையாள இலக்கியத்தின் தந்தை* என்றும் அழைக்கப்படுகிறார். 16-17 ஆம் நூற்றாண்டுகளில் பொது சகாப்தத்தில் இயற்றப்பட்ட முஹ்யதீன் மாலா போன்ற அரபி மலையாளத்தில் பிற முக்கியமான படைப்புகளும் இருந்தன. அரபி மலையாள இலக்கியத்தின் வளர்ச்சி இறுதியில் மாப்பிளா பாடல்களுக்கு வழிவகுத்தது. பொது சகாப்தத்தின் 16-17 ஆம் நூற்றாண்டுகளுக்கு முந்தைய பல அரபி மலையாளப் படைப்புகளில் பயன்படுத்தப்படும் சொற்களும் நவீன மலையாள மொழிக்கு மிகவும் நெருக்கமானவை. பக்தி இயக்கத்தின் தீவிர ஆதரவாளரான எழுத்தச்சன், மலையாள மொழியின் தந்தை என்று அழைக்கப்படுகிறார். அவரது கவிதைகள் *கிளிப்பாட்டு* வகையின் கீழ் வகைப்படுத்தப்பட்டுள்ளன.
# மலையாள இலக்கியம்

## நவீன வளர்ச்சி

18 ஆம் நூற்றாண்டின் பிற்பகுதிக்குப் பிறகு உரைநடை இலக்கியம், விமர்சனம் மற்றும் மலையாள இதழியல் போன்றவௌ தொடங்கியது. சமகால மலையாள இலக்கியம் சமூக, அரசியல் மற்றும் பொருளாதார வாழ்க்கை சூழலைக் கையாள்கிறது. மலையாள இலக்கியத்தில் நவீன இலக்கிய இயக்கங்கள் 19 ஆம் நூற்றாண்டின் பிற்பகுதியில் குமரன் ஆசான், உள்ளூர் எஸ். பரமேசுவர அய்யர் மற்றும் வள்ளத்தோள் நாராயண மேனன் ஆகியோரைக் கொண்ட பிரபலமான நவீன முப்படையின் எழுச்சியுடன் தொடங்கியது. குமரன் ஆசான் மனோபாவத்தில் ஒரு இழநம்பிக்கையாளராக இருந்தார் - மீவியற்பியலால் வலுப்படுத்தப்பட்ட ஒரு மனநிலை - ஆனாலும் அவரது வாழ்நாள் முழுவதும் அவரது தாழ்த்தப்பட்ட இந்து - ஈழவ சமூகத்தை மேம்படுத்துவதில் தீவிரமாக இருந்தார். உள்ளூர் எஸ். பரமேஸ்வர ஐயர் பாரம்பரிய மரபில் எழுதி உலகளாவிய அன்பை ஈர்த்தார். அதே நேரத்தில் வல்லத்தோள் சமூக முன்னேற்றத்தின் மனித முக்கியத்துவத்திற்கு கவனம் செலுத்தினார். சமகால மலையாளக் கவிதைகள் சமூக, அரசியல் மற்றும் பொருளாதார வாழ்க்கை சூழலைக் கையாள்கின்றன. நவீன கவிதையின் போக்கு பெரும்பாலும் அரசியல் தீவிரவாதத்தை நோக்கியே உள்ளது. 20 ஆம் நூற்றாண்டின் இரண்டாம் பாதியில், ஞானபீட விருது வெற்றி பெற்ற கவிஞர்கள் மற்றும் எழுத்தாளர்களான ஜி. சங்கரா குறுப்பு, எஸ். கே. பொற்றேக்காட்டு, தகழி சிவசங்கரப் பிள்ளை, இடச்சேரி கோவிந்தன் நாயர், எம். டி. வாசுதேவன் நாயர், ஓ. என். வி. குறுப்பு, அக்கித்தம் அச்சுதன் நம்பூதிரி ஆகியோர் மலையாள இலக்கியத்திற்கு மதிப்புமிக்க பங்களிப்பை வழங்கினர். பின்னர் ஓ.வி.விஜயன், கமலா தாஸ், எம். முகுந்தன், அருந்ததி ராய், முகம்மது பஷீர் போன்ற எழுத்தாளர்கள் சர்வதேச அளவில் அங்கீகாரம் பெற்றுள்ளனர். நவீன மலையாள இலக்கணம் கி.பி 19 ஆம் நூற்றாண்டின் பிற்பகுதியில் ஏ. ஆர். இராஜராஜ வர்மா எழுதிய கேரள பாணினீயம் என்ற புத்தகத்தை அடிப்படையாகக் கொண்டது.
# மலையாள இலக்கியம்

## இதனையும் காண்க

- இந்திய இலக்கியங்கள்
# இராஷ்டிரிய லோக் மோர்ச்சா

**இராஷ்டிரிய லோக் மோர்ச்சா** (*Rashtriya Lok Morcha*) என்பது பீகாரைச் சேர்ந்த ஒரு மாநில அரசியல் கட்சியாகும். இது முதலில் ராஷ்டிரிய லோக் ஜனதா தளம் என அழைக்கப்பட்டது. இக்கட்சியை 20 பிப்ரவரி 2023 அன்று உபேந்திர குஷ்வாஹா தொடங்கினார். இக்கட்சி கர்பூரி தாகூரின் கொள்கைகளை அடிப்படையாகக் கொண்டது. ஷேக்புராவைச் சேர்ந்த ஜிதேந்திர நாத் கட்சியின் துணைத் தலைவராக நியமிக்கப்பட்டார்.
# இராஷ்டிரிய லோக் மோர்ச்சா

## கட்சியின் வரலாறு

, மத்திய அமைச்சராக.]]  
உபேந்திர குஷ்வாகா, பீகார் மாநிலத்தில் உள்ள ஒரு குறிப்பிடத்தக்க அரசியல்வாதியாவார். இவர் 2007-ஆம் ஆண்டிற்கு முன்னர் ஐக்கிய ஜனதா தளம் கட்சியின் குறிப்பிடத்தக்க தலைவர்களுள் ஒருவராக இருந்தார். 2007-ஆம் ஆண்டில் நிதிஷ் குமாருடன் ஏற்றபட்ட மோதலால் *இராஷ்டிரிய சமதா கட்சி* என்ற அரசியல் அமைப்பை உருவாக்கினார். பிறகு, 2009 -ஆம் ஆண்டு நவம்பர் மாதத்தில் மீண்டும் ஐக்கிய ஜனதா தளம் கட்சியில் இணைந்தார். மேலும், உபேந்திர குஷ்வாகாவிற்கு மாநிலங்களவை உறுப்பினர் பதவி 2010-இல் வழங்கப்பட்டது. பின்னர் மீண்டும், 2013 மார்ச் மாதத்தில் ஐக்கிய ஜனதா தளம் கட்சியில் இருந்து விலகி *இராஷ்டிரிய லோக் சமதா கட்சி* என்ற அரசியல் இயக்கத்தை உருவாக்கினார். இக்கட்சி, 2014 தேர்தலில் தேசிய ஜனநாயகக் கூட்டணியில் சேர்ந்து நான்கு இடங்களை வென்றது. 2015 பீகார் சட்டமன்றத் தேர்தலில் பாஜக தலைமையிலான கூட்டணியில் தேர்தலில் போட்டியிட்டு இரண்டு இடங்களில் வென்றது. பிறகு 2018-இல், ஐக்கிய முற்போக்குக் கூட்டணியில் இணைந்து பீகார் மாநிலத்தில் *மஹாகத்பந்தன்* என்று அழைக்கப்படும் பெருங் கூட்டணியில் சேர்ந்தது. இக்கூட்டணியில் இராச்டிரிய ஜனதா தளம், காங்கிரஸ், இடதுசாரிகள் என பல்வேறு பாஜகவை எதிர்க்கும் கட்சிகள் ஓரணியில் இருந்தன. 2019 தேர்தலில் ஐக்கிய முற்போக்குக் கூட்டணியுடன் இணைந்து தேர்தலைச் சந்தித்துத் தோல்வியை தழுவியது. பின்னர் இக்கூட்டணியில் இருந்து விலகி 2020-ஆம் ஆண்டில் பகுஜன் சமாஜ் கட்சி, சமாஜ்வாதி ஜனதா தளம் (மக்களாட்சி), மஜ்லிஸ் கட்சி போன்ற கட்சிகளுடன் **பெரிய ஜனநாயக மதச்சார்பற்ற முன்னணி ** என்ற கூட்டணியில் 2020 பீகார் சட்டமன்றத் தேர்தலில் போட்டியிட்டுத் தோல்வி அடைந்தது. பிறகு தனது இராஷ்டிரிய லோக் சமதா கட்சியை ஐக்கிய ஜனதா தளம் கட்சியில் இணைத்தார். பிறகு மீண்டும் நிதிஷ் குமார் அவருடன் மனக்கசப்பு ஏற்பட, *இராஷ்டிரிய லோக் மோர்ச்சா* என்ற கட்சியைத் தொடங்கினார். 2024 தேர்தலில் தேசிய ஜனநாயகக் கூட்டணியில் தேர்தலைச் சந்தித்து தோல்வியைத் தழுவியது. ஆயினும், உபேந்திர குஷ்வாகாவிற்கு மாநிலங்களவை உறுப்பினர் பதவி ஆகத்து மாதம் 2024-இல் வழங்கப்பட்டது.
# இராஷ்டிரிய லோக் மோர்ச்சா

## தேர்தல் வரலாறு

### மக்களவைத் தேர்தல்

| 2024 | 18வது மக்களவை | உபேந்திர குஷ்வாகா | 1
(தேசிய ஜனநாயகக் கூட்டணியில்) |
| --- | --- | --- | --- |
# கினோயிட்டு

**கினோயிட்டு** (*Kinoite*) என்பது (Ca<sub>2</sub>Cu<sub>2</sub>Si<sub>3</sub>O<sub>8</sub>(OH)<sub>4</sub> அல்லது Ca<sub>2</sub>Cu<sub>2</sub>Si<sub>3</sub>O<sub>10</sub> · 2 H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் கினோயிட்டு கனிமத்தைKin என்ற குறியீட்டால் அடையாளப்படுத்துகிறது.  
ஓரளவு அரிதான இக்கனிமம் வெளிர் நீல நிறத்துடன் உள்ள செப்பு சிலிக்கேட் கனிமமாக வகைப்படுத்தப்படுகிறது. ஒற்றைச்சரிவச்சுப் படிக அமைப்புடன், கண்ணாடி போன்ற பளபளப்பும் ஒளிஊடுருவக்கூடியதாகவும் திகழ்கிறது. சாண்டா ரீட்டா மலைகள், அரிசோனாவின் கிறித்துமசிலில் உள்ள கிறித்துமசு சுரங்கம் மற்றும் வேறு சில செப்பு சுரங்கங்களில் கினோயிட்டு காணப்படுகிறது. கினோயிட்டு கனிம சேகரிப்பாளர்களிடையே பிரபலமானதாகவும் உள்ளது. கலிபோர்னியாவில் அரிசோனா, சோனோரா மற்றும் பாச்சாவில் பணியாற்றிய முன்னோடி இயேசுட்டு அமைப்பின் பத்ரே யூசெபியோ கினோவின் நினைவாக 1970 ஆம் ஆண்டில் கினோயிட்டு என்று பெயரிடப்பட்டது.
# கேரளா காங்கிரஸ் கட்சி

**கேரள காங்கிரசு** (*Kerala Congress*) என்பது கேரளா கோட்டயத்தில் 9 அக்டோபர் 1964 அன்று கே. எம். ஜார்ஜ் தலைமையிலான முன்னாள் இந்திய தேசிய காங்கிரசு தலைவர்களால் நிறுவப்பட்ட ஓர் இந்திய அரசியல் கட்சியாகும். இந்தக் கட்சி, கேரளாவில் முதன்மையாகவும், தீவிரமாகவும் செயல்பட்டு வருகிறது. ஆரம்பத்தில் இதனை சிரிய கிறிஸ்தவர்கள், தெற்கு கேரளாவின் நாயர் சமூகத்தினர் ஆதரித்தனர்.  
கேரள காங்கிரசு, ஆர். சங்கர் தலைமையிலான காங்கிரசு அமைச்சரவையில் உள்துறை அமைச்சராக இருந்த பி. டி. சாக்கோவின் ராஜினாமாவும், பின்னர் அவரின் மறைவுக்குப் பின்னர் தொடங்கப்பட்டது. கேரள சட்டமன்றத்தின் காங்கிரசின் பதினைந்து அதிருப்தி உறுப்பினர்கள் சங்கர் அமைச்சரவை மீதான நம்பிக்கையில்லா தீர்மானத்தை ஆதரித்தனர். கே. எம். ஜார்ஜ், இரா. பாலகிருஷ்ண பிள்ளை, பிற தலைவர்கள், சிரோ-மலபார் கத்தோலிக்க திருச்சபை மற்றும் நாயர் சமூக சேவை தலைவர் மன்னத்து பத்மநாபன் ஆகியோரின் ஆதரவுடன், 9 அக்டோபர் 1964 அன்று கோட்டயம் திருநாக்கர மைதானத்தில் "கேரள காங்கிரசு" கட்சியினைத் தொடங்கினர்.
# கேரள காங்கிரஸ் (பி)

**கேரள காங்கிரசு** (பாலகிருஷ்ணா பிள்ளை)(*Kerala Congress (B)*) என்பது கேரளத்தில் பதிவுசெய்யப்பட்ட அரசியல் கட்சியாகும். இந்தக் கட்சி, கேரள முன்னாள் அமைச்சரான ஆர். பாலகிருஷ்ணா பிள்ளையால் 1977ஆம் ஆண்டு உருவாக்கப்பட்டது. தற்போது, கேரள சட்டப்பேரவையில் இக்கட்சிக்கு ஒரு சட்டமன்ற உறுப்பினர் உள்ளார். இவர் பாலகிருஷ்ணா பிள்ளையின் மகனும், பிரபல நடிகருமான கீ. பா. கணேஷ் குமார் ஆவார். இவர் 2001 முதல் கொல்லம் மாவட்டத்தில் உள்ள பத்தனாபுரம் சட்டமன்றத் தொகுதியின் சட்டமன்ற உறுப்பினராக உள்ளார். இக்கட்சி இடதுசாரி ஜனநாயக முன்னணியில் அங்கம் வகிக்கிறது.
# கேரள காங்கிரஸ் (பி)

## தேர்தல் வரலாறு

**கேரள சட்டப் பேரவை தேர்தல் வரலாறு**  
| தேர்தல் நடந்த ஆண்டு | கூட்டணி | போட்டியிட்ட இடங்கள் | வென்ற இடங்கள் | மொத்த வாக்குகள் | வாக்கு சதவீதம் | மாற்றம் |
| --- | --- | --- | --- | --- | --- | --- |
| 2021 | இடதுசாரி கூட்டணி | 1 | 67,276 | 0.32% | 0.05% |  |
| 2016 | இடதுசாரி கூட்டணி | 1 | 74,429 | 0.37% | 0.35% |  |
| 2011 | ஐக்கிய ஜனநாயக முன்னணி | 2 | 124,898 | 0.72% | 0.10% |  |
| 2006 | ஐக்கிய ஜனநாயக முன்னணி | 2 | 95,710 | 0.62% | 0.10% |  |
| 2001 | ஐக்கிய ஜனநாயக முன்னணி | 2 | 113,915 | 0.72% | 0.08% |  |
| 1996 | ஐக்கிய ஜனநாயக முன்னணி | 2 | 91,968 | 0.64% | 0.31% |  |
| 1991 | ஐக்கிய ஜனநாயக முன்னணி | 1 | 47,122 | 0.33% | 0.47% |  |
| 1980 | இடதுசாரி கூட்டணி | 2 | 76,758 | 0.80% | 3.73% |  |
| 1977 | இடதுசாரி கூட்டணி | 15 | 397,814 | 4.53% | *புதிய கட்சி* | } |
# கல்சி சட்டமன்றத் தொகுதி

**கல்சி சட்டமன்றத் தொகுதி** (Galsi Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கிழக்கு வர்த்தமான் மாவட்டத்தில் அமைந்துள்ளது. கல்சி, வர்த்தமான் துர்க்காபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.
# கல்சி சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அனில் ராய் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | அசுவினி ராய் | இந்தியப் பொதுவுடைமைக் கட்சி</br> |  |
| 1977 | தேவரஞ்சன் சென் | rowspan=8 | அனைத்திந்திய பார்வார்டு பிளாக்கு |
| 1982 |  |  |  |
| 1987 |  |  |  |
| 1991 | இத்ரிசு மோந்தல் |  |  |
| 1996 |  |  |  |
| 2001 | மெகபூப் மோந்தல் |  |  |
| 2006 |  |  |  |
| 2011 | சுனில் குமார் மோந்தல் |  |  |
| 2016 | அலோக் குமார் மாஜி | rowspan=2 | அகில இந்திய திரிணாமுல் காங்கிரசு |
| 2021 | நேபாள் கோரூய் | } |  |
# பாண்டவேசுவர் சட்டமன்றத் தொகுதி

**பாண்டவேசுவர் சட்டமன்றத் தொகுதி** (Pandabeswar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது மேற்கு வர்த்தமான் மாவட்டத்தில் அமைந்துள்ளது. பாண்டவேசுவர், ஆசான்சோல் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பாண்டவேசுவர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | கௌரங்கா சாட்டர்ஜி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2016 | சிதேந்திர குமார் திவாரி | rowspan=2 | அகில இந்திய திரிணாமுல் காங்கிரசு |
| 2021 | நரேந்திரநாத் சக்ரவர்த்தி | } |  |